Ritratt: Miguela Xuereb .td_uid_2_614b643fb4598_rand.td-a-rec-img{text-align:left}.td_uid_2_614b643fb4598_rand.td-a-rec-img img{margin:0 auto 0 0} Raġel ta' 42 sena ġie mixli li ffroda mill-anqas ħames persuni s-somma ta' €25,000. Huwa kien akkużat ukoll b'miżapproprijazzjoni. Il-Qorti ġiet infurmata li l-akkużat kien lest li jammetti l-akkużi sakemm tordna r-rapport ta' qabel is-sentenza. Il-Maġistrat Charmaine Galea qalet li diġà kellha lill-akkużat quddiemha tliet snin ilu, mixli bl-istess akkużi. Saħqet li mhix beħsiebha tagħmel l-istess ħaġa. Ir-raġel eventwalment qal li mhux ħati tal-akkużi miġjuba kontrih. L-Avukati Franco Debono u Noel Bezzina dehru għall-akkużat u talbu l-ħelsien mill-arrest. Il-Prosekuzzjoni oġġezzjonat minħabba "li l-akkużat jista' jitkellem max-xhieda". L-avukati qalu li l-akkużat diġà ħallas €5,000 mill-€25,000 li għandu jagħti u għalhekk għandu jinħeles. Huma qalu li jekk il-vittma ma jaħdimx ikun diffiċli biex iħallas lura l-ammont pendenti. Il-Prosekuzzjoni, li kienet immexxija mill-Ispetturi Wayne Camilleri u Shawn Pawney, qalet li l-Pulizija rċeviet informazzjoni li raġel ġie aggredit minħabba frodi. L-għada li ġie aggredit l-akkużat ħallas €5,000. L-Ispettur Camilleri qal lill-Qorti li l-akkużat ħallas għax kien mhedded. Il-Qorti laqgħet it-talba għall-ħelsien mill-arrest fuq diversi kundizzjonijiet fosthom li jħallas depożitu ta' €2,000 u jagħmel garanzija ta' €10,000. .td_uid_3_614b643fb4a15_rand.td-a-rec-img{text-align:left}.td_uid_3_614b643fb4a15_rand.td-a-rec-img img{margin:0 auto 0 0}